title: 2012/799/EU: Sklep Evropskega parlamenta z dne 23. oktobra 2012 o razrešnici glede izvrševanja splošnega proračuna Evropske unije za proračunsko leto 2010, oddelek II – Svet#Resolucija Evropskega parlamenta z dne 23. oktobra 2012 s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2010, oddelek II – Svet

text:
               20.12.2012

               SL

               Uradni list Evropske unije

               L 350/69

         SKLEP EVROPSKEGA PARLAMENTA
   z dne 23. oktobra 2012
   o razrešnici glede izvrševanja splošnega proračuna Evropske unije za proračunsko leto 2010, oddelek II – Svet
   (2012/799/EU)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2010 (1),

               —

               ob upoštevanju zaključnega računa Evropske unije za proračunsko leto 2010 (COM(2011) 473 — C7-0258/2011) (2),

               —

               ob upoštevanju letnega poročila Sveta organu za podelitev razrešnice o opravljenih notranjih revizijah v letu 2010,

               —

               ob upoštevanju letnega poročila Računskega sodišča o izvrševanju proračuna za proračunsko leto 2010 z odgovori institucij (3),

               —

               ob upoštevanju izjave o zanesljivosti (4) računovodskih izkazov ter zakonitosti in pravilnosti z izkazi povezanih transakcij, ki jo predloži Računsko sodišče za proračunsko leto 2010 v skladu s členom 287 Pogodbe o delovanju Evropske unije,

               —

               ob upoštevanju svojega sklepa z dne 10. maja 2012 (5) o odlogu sklepa o podelitvi razrešnice za proračunsko leto 2010 in priložene resolucije,

               —

               ob upoštevanju člena 314(10) in členov 317, 318 in 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6), zlasti členov 50, 86, 145, 146 in 147,

               —

               ob upoštevanju Sklepa generalnega sekretarja Sveta/visokega predstavnika za skupno zunanjo in varnostno politiko št. 31/2008 o povračilu potnih stroškov predstavnikom članov Sveta (7),

               —

               ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (8),

               —

               ob upoštevanju člena 77 in Priloge VI Poslovnika,

               —

               ob upoštevanju drugega poročila Odbora za proračunski nadzor (A7-0301/2012),

               1.

               zavrne podelitev razrešnice generalnemu sekretarju Sveta glede izvrševanja proračuna Sveta za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 64, 12.3.2010.

      (2)  UL C 332, 14.11.2011, str. 1.

      (3)  UL C 326, 10.11.2011, str. 1.

      (4)  UL C 332, 14.11.2011, str. 134.

      (5)  UL L 286, 17.10.2012, str. 22.

      (6)  UL L 248, 16.9.2002, str. 1.

      (7)  Sklep, izhajajoč iz poslovnika Sveta, z dne 22. julija 2002 (UL L 230, 28.8.2002, str. 7).

      (8)  UL C 139, 14.6.2006, str. 1.

      RESOLUCIJA EVROPSKEGA PARLAMENTA
      z dne 23. oktobra 2012
      s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2010, oddelek II – Svet
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2010 (1),

                  —

                  ob upoštevanju zaključnega računa Evropske unije za proračunsko leto 2010 (COM(2011) 473 – C7-0258/2011) (2),

                  —

                  ob upoštevanju letnega poročila Sveta organu za podelitev razrešnice o opravljenih notranjih revizijah v letu 2010,

                  —

                  ob upoštevanju letnega poročila Računskega sodišča o izvrševanju proračuna za proračunsko leto 2010 z odgovori institucij (3),

                  —

                  ob upoštevanju izjave o zanesljivosti (4) računovodskih izkazov ter zakonitosti in pravilnosti z izkazi povezanih transakcij, ki jo predloži Računsko sodišče za proračunsko leto 2010 v skladu s členom 287 Pogodbe o delovanju Evropske unije,

                  —

                  ob upoštevanju svojega sklepa z dne 10. maja 2012 (5) o odlogu sklepa o podelitvi razrešnice za proračunsko leto 2010 in priložene resolucije,

                  —

                  ob upoštevanju člena 314(10) in členov 317, 318 in 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6), zlasti členov 50, 86, 145, 146 in 147,

                  —

                  ob upoštevanju Sklepa generalnega sekretarja Sveta/visokega predstavnika za skupno zunanjo in varnostno politiko št. 31/2008 o povračilu potnih stroškov predstavnikom članov Sveta (7),

                  —

                  ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (8),

                  —

                  ob upoštevanju člena 77 in Priloge VI Poslovnika,

                  —

                  ob upoštevanju drugega poročila Odbora za proračunski nadzor (A7-0301/2012),

                  A.

                  ker „imajo državljani pravico vedeti, kako se porabijo njihovi davki in kako se uporabljajo pristojnosti, ki so zaupane političnim organom“ (9);

                  B.

                  ker mora biti Svet kot institucija Unije demokratično odgovoren državljanom Unije, kar zadeva porabo sredstev Unije;

                  C.

                  ker je Parlament edina neposredno izvoljena institucija Unije in je odgovoren za podelitev razrešnice za izvrševanje splošnega proračuna Unije;

                  1.

                  poudarja vlogo, ki jo je glede proračunske razrešnice s Pogodbo o delovanju Evropske unije pridobil Parlament;

                  2.

                  opozarja, da v skladu s členom 335 Pogodbe o delovanju Evropske unije „[…] v zadevah, povezanih z delovanjem posameznih institucij, Unijo zastopa vsaka institucija na podlagi svoje upravne avtonomije“, kar pomeni, da so ob upoštevanju člena 50 finančne uredbe institucije posamezno odgovorne za izvrševanje svojega proračuna;

                  3.

                  opozarja, da se v skladu s členom 77 Poslovnika „določbe, ki urejajo postopek podelitve razrešnice Komisiji glede izvrševanja proračuna, smiselno uporabljajo tudi za: […]

                              —

                              postopek podelitve razrešnice osebam, odgovornim za izvrševanje proračunov drugih institucij in organov Evropske unije, kot so Svet (glede njegovega delovanja kot izvršilnega organa), Sodišče Evropske unije, Računsko sodišče, Evropski ekonomsko-socialni odbor in Odbor regij“;

         Mnenje Računskega sodišča o Svetu iz izjave o zanesljivosti za leto 2010

                  4.

                  poudarja, da je Računsko sodišče v svojem letnem poročilu 2010 kritiziralo financiranje nepremičninskega projekta „Résidence Palace“ zaradi nakazanih akontacij (odstavek 7.19); ugotavlja, da je Računsko sodišče ugotovilo, da je Svet v obdobju 2008–2010 izplačal predplačila v skupni vrednosti 235 000 000 EUR; ugotavlja, da so izplačani zneski prihajali iz premalo uporabljenih proračunskih vrstic; poudarja, da je „nezadostna poraba“ politično pravilen izraz za dodelitev prevelikih sredstev; poudarja, da je Svet leta 2010 povečal proračunsko vrstico za nakup stavb za 40 000 000 EUR;

                  5.

                  je seznanjen z obrazložitvami Sveta glede dejstva, da so bila sredstva dana na voljo prek proračunskih prerazporeditev, ki jih je proračunski organ potrdil v skladu s postopki, določenimi v členih 22 in 24 finančne uredbe;

                  6.

                  se strinja z mnenjem Računskega sodišča, v skladu s katerim takšen postopek škodi načelu proračunske točnosti, kljub prihrankom, doseženim v okviru plačevanja najemnin;

                  7.

                  je seznanjen z odgovorom Sveta, da bi morali biti zneski za proračunske vrstice za tolmačenje in potne stroške delegacij bolje usklajeni z dejansko porabo, in poziva k boljšemu proračunskemu načrtovanju, da bi se v prihodnosti izognili sedanjim praksam;

                  8.

                  spominja Računsko sodišče na zahtevo Parlamenta, naj izvede poglobljeno oceno nadzornih in kontrolnih sistemov v Svetu, ki bo podobna oceni Sodišča Evropske unije, Evropskega varuha človekovih pravic in Evropskega nadzornika za varstvo podatkov med pripravo letnega poročila Računskega sodišča za proračunsko leto 2010;

                  9.

                  ponavlja, da je učinkovit nadzor postopka izvrševanja proračuna stvar velike odgovornosti, njegovo doseganje pa je v celoti odvisno od neoviranega medinstitucionalnega sodelovanja med Svetom in Parlamentom;

         Nerešena vprašanja

                  10.

                  obžaluje stalne težave, ugotovljene pri Svetu v okviru postopkov za podelitev razrešnice za proračunska leta 2007, 2008 in 2009, glede začetka odprtega in uradnega dialoga z Odborom za proračunski nadzor in glede odgovorov na njegova vprašanja; opozarja, da je Parlament zavrnil podelitev razrešnice generalnemu sekretarju Sveta za izvrševanje proračuna Sveta za proračunsko leto 2009 zaradi razlogov, ki so bili navedeni v resolucijah z dne 10. maja 2011 (10) in 25. oktobra 2011 (11);

                  11.

                  potrjuje prejetje vrste dokumentov, namenjenih za postopek razrešnice za leto 2010 (končni računovodski izkazi za leto 2010, vključno z računi, poročilom o dejavnostih na finančnem področju in povzetek notranjih revizij iz leta 2010); še vedno čaka na vse potrebne dokumente za razrešnico (vključno s celotno notranjo revizijo za leto 2010);

                  12.

                  opozarja, da je predsednik Odbora za proračunski nadzor 31. januarja 2012 poslal pismo (12) predsedstvu Sveta, v katerem je prosil, naj Svet odgovori na vprašanja, priložena pismu v okviru razrešnice;

                  13.

                  opozarja, da je Parlament v svoji resoluciji s pripombami, ki so sestavni del sklepa z dne 10. maja 2012 o razrešnici glede izvrševanja splošnega proračuna Evropske unije za proračunsko leto 2010, Oddelek II – Svet, zastavil 26 dodatnih vprašanj, povezanih s postopkom razrešnice;

                  14.

                  obžaluje, da Svet ne želi odgovoriti na ta vprašanja;

                  15.

                  prav tako obžaluje, da Svet ni sprejel povabila Parlamenta na sejo, kjer je Odbor za proračunski nadzor razpravljal o razrešnici za Svet za leto 2010;

                  16.

                  obžaluje dejstvo, da obnašanje Sveta ovira demokratični nadzor kot tudi preglednost in odgovornost v odnosu do davkoplačevalcev Unije;

                  17.

                  vendar pa pozdravlja dejstvo, da je predsedstvo Sveta sprejelo vabilo Parlamenta na razprave o poročilih za razrešnico za leto 2010, ki so potekale na plenarnem zasedanju 10. maja 2012; meni, da bi bilo zaželeno, da se Parlament in Svet čim prej sporazumeta o načinu priprave razrešnice;

                  18.

                  se želi zahvaliti danskemu predsedstvu za konstruktiven prispevek v celotnem postopku razrešnice za leto 2010; vendar pa obžaluje, da dansko predsedstvo ni moglo ohraniti dosežkov španskega oziroma švedskega predsedstva;

         Podelitev razrešnice: pravica Parlamenta

                  19.

                  poudarja pravico Parlamenta do podelitve razrešnice v skladu s členi 316, 317 in 319 Pogodbe o delovanju Evropske unije, ki jih je treba razlagati glede na kontekst in namen, namreč da je izvrševanje celotnega proračuna Unije, brez izjeme, predmet parlamentarnega nadzora in pregleda in da Parlament razrešnico podeli neodvisno, ne samo za del proračuna, ki ga izvršuje Komisija, temveč tudi za dele proračuna, ki jih izvršujejo druge institucije iz člena 1 finančne uredbe;

                  20.

                  je seznanjen z odgovorom Komisije z dne 25. novembra 2011 na pismo predsednika Odbora za proračunski nadzor, v katerem navaja željo, da Parlament nadaljuje podeljevanje, odložitev ali zavrnitev razrešnice drugim institucijam, kot je to počel vse do sedaj, zaradi česar je izredno stališče Sveta še težje razumljivo;

                  21.

                  meni, da je treba v vsakem primeru opraviti oceno poslovodenja Sveta kot institucije Unije med zadevnim letom, s čimer bodo upoštevana pooblastila Parlamenta, zlasti zagotavljanje demokratične odgovornosti do državljanov Unije;

                  22.

                  opominja, da je treba odhodke Sveta nadzirati na enak način kot odhodke drugih institucij, in meni, da bi morali biti osnovni elementi takega nadzora zlasti naslednji:

                              (a)

                              uradno srečanje, organizirano na podlagi pisnega vprašalnika, med predstavniki Sveta in parlamentarnega odbora, odgovornega za postopek razrešnice, kjer bo odgovorjeno na vprašanja članov odbora;

                              (b)

                              razrešnica bi morala v skladu z resolucijo z dne 16. junija 2010 (13) o postopku podelitve razrešnice Svetu za proračunsko leto 2008 temeljiti na naslednjih dokumentih v pisni obliki, ki jih predložijo različne institucije:

                                          —

                                          računovodski izkazi v zvezi z izvrševanjem proračuna za predhodno proračunsko leto,

                                          —

                                          izkaz stanja sredstev in obveznosti,

                                          —

                                          letno poročilo o dejavnostih v zvezi s proračunskim in finančnim poslovodenjem,

                                          —

                                          letno poročilo notranjega revizorja;

                                          —

                                          objava notranjih proračunskih sklepov Sveta;

                  23.

                  obžaluje, da se med pogajanji o revidirani finančni uredbi ni moglo doseči sporazuma o načinu, na katerega bi se izboljšalo postopek razrešnice;

                  24.

                  pozdravlja dejstvo, da se je v Odboru za proračunski nadzor organiziral seminar o različnih vlogah Parlamenta in Sveta v postopku razrešnice, ki bi med drugim lahko upošteval naslednje elemente:

                              —

                              člen 13(2) Pogodbe o Evropski uniji poziva institucije, naj med seboj lojalno sodelujejo,

                              —

                              člen 319 Pogodbe o delovanju Evropske unije opredeljuje vlogo Sveta in Evropskega parlamenta v postopku razrešnice,

                                          (i)

                                          vloga Sveta je Evropskemu parlamentu zagotavljati priporočila glede razrešnic vseh institucij in organov Unije;

                                          (ii)

                                          vloga Evropskega parlamenta je, da doseže sklep o razrešnici vseh institucij in organov Unije,

                              —

                              upravno avtonomijo vseh institucij Unije v zadevah, povezanih z delovanjem posameznih institucij,

                              —

                              člene iz finančne uredbe, povezanih z razrešnico (členi 145 do 147),

                              —

                              temeljno demokratično načelo preglednosti in odgovornosti,

                              —

                              cilj za dodatno izboljšanje učinkovitosti, uspešnosti in gospodarnosti pri izvrševanju proračuna,

                              —

                              da bi Parlament in Svet lahko opravljala svoji vlogi, Pogodba o delovanju Evropske unije in finančna uredba natančno določata, da mora imeti organ za podelitev razrešnice na voljo določeno število dokumentov:

                                          (i)

                                          letno poročilo Računskega sodišča skupaj z odgovori revidiranih institucij na pripombe sodišča, vključno z izjavami o zanesljivosti, ter druga posebna poročila Računskega sodišča;

                                          (ii)

                                          letno poročilo o dejavnostih na podlagi doseženih rezultatov, zlasti v povezavi z navedbami Parlamenta in Sveta v skladu s členom 319 Pogodbe o delovanju Evropske unije;

                                          (iii)

                                          izkaze prejšnjega proračunskega leta glede izvrševanja proračuna;

                                          (iv)

                                          finančni izkaz stanja sredstev in obveznosti;

                                          (v)

                                          poročilo o upravljanju proračuna in finančnem poslovodenju;

                                          (vi)

                                          poročilo z navedbo števila in vrste opravljenih notranjih revizij, priporočil in sprejetih ukrepov na podlagi teh priporočil,

                              —

                              Svet mora Parlamentu kot organu, ki je pristojen za sprejemanje odločitev o razrešnici, predložiti vse informacije, povezane z razrešnico, ki jih Parlament zahteva,

                              —

                              Svet pisno odgovori na vprašanja Parlamenta, povezana z razrešnico,

                              —

                              vse institucije in organe Unije je treba obravnavati enako, kadar Svet pripravlja svoja priporočila glede podelitve razrešnic,

                              —

                              Parlament in Svet glede omenjenih točk pred koncem januarja 2013 organizirata srečanje o vprašanjih, povezanih z razrešnico,

                              —

                              predsedstvo Sveta bi moralo aktivno sodelovati na predstavitvi letnega poročila Računskega sodišča in na razpravi o razrešnici na plenarnem zasedanju Parlamenta.

         (1)  UL L 64, 12.3.2010.

         (2)  UL C 332, 14.11.2011, str. 1.

         (3)  UL C 326, 10.11.2011, str. 1.

         (4)  UL C 332, 14.11.2011, str. 134.

         (5)  UL L 286, 17.10.2012, str. 22.

         (6)  UL L 248, 16.9.2002, str. 1.

         (7)  Sklep, izhajajoč iz poslovnika Sveta, z dne 22. julija 2002 (UL L 230, 28.8.2002, str. 7).

         (8)  UL C 139, 14.6.2006, str. 1.

         (9)  Evropska pobuda na področju preglednosti.

         (10)  UL L 250, 27.9.2011, str. 25.

         (11)  UL L 313, 26.11.2011, str. 13.

         (12)  Pismo št. 301653 z dne 31. januarja 2012.

         (13)  UL L 252, 25.9.2010, str. 24.


title: 2011/592/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropske fundacije za usposabljanje za proračunsko leto 2009#Resolucija Evropskega parlamenta z dne 10. maja 2011 s pripombami, ki so del sklepa o razrešnici glede izvrševanja proračuna Evropske fundacije za usposabljanje za proračunsko leto 2009

text:
               27.9.2011

               SL

               Uradni list Evropske unije

               L 250/196

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropske fundacije za usposabljanje za proračunsko leto 2009
   (2011/592/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske fundacije za usposabljanje za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropske fundacije za usposabljanje za proračunsko leto 2009, skupaj z odgovori Fundacije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 1339/2008 Evropskega parlamenta in Sveta z dne 16. decembra 2008 o ustanovitvi Evropske fundacije za usposabljanje (3), in zlasti člena 17 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0109/2011),

               1.

               podeli razrešnico direktorici Evropske fundacije za usposabljanje glede izvrševanja proračuna fundacije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Evropske fundacije za usposabljanje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 149.

      (2)  UL L 248, 16.9.2002, str. 1.

      (3)  UL L 354, 31.12.2008, str. 82.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2011
      s pripombami, ki so del sklepa o razrešnici glede izvrševanja proračuna Evropske fundacije za usposabljanje za proračunsko leto 2009
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske fundacije za usposabljanje za proračunsko leto 2009,

                  —

                  ob upoštevanju poročila Računskega sodišča o letnih računovodskih izkazih Evropske fundacije za usposabljanje za proračunsko leto 2009, skupaj z odgovori Fundacije (1),

                  —

                  ob upoštevanju priporočila Sveta z dne 15. februarja 2011 (05892/2011 – C7-0052/2011),

                  —

                  ob upoštevanju člena 276 Pogodbe ES in člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (ES) št. 1339/2008 Evropskega parlamenta in Sveta z dne 16. decembra 2008 o ustanovitvi Evropske fundacije za usposabljanje (3), in zlasti člena 17 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

                  —

                  ob upoštevanju člena 77 in Priloge VI poslovnika,

                  —

                  ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0109/2011),

                  A.

                  ker je Računsko sodišče navedlo, da je prejelo zadostno zagotovilo o zanesljivosti končnih letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

                  B.

                  ker je Parlament 5. maja 2010 direktorici Evropske fundacije za usposabljanje podelil razrešnico glede izvrševanja proračuna fundacije za proračunsko leto 2008 (5) in v svoji resoluciji, ki spremlja sklep o razrešnici, med drugim:

                              —

                              ugotovil, da je leta 2008 zaradi preoblikovanja Uredbe Sveta (EGS) št. 1360/90 z dne 7. maja 1990 o ustanovitvi Evropske fundacije za usposabljanje (6) ta fundacija dobila možnost, da v primerjavi s prejšnjimi leti razvije svoje dejavnosti tudi na drugih področjih,

                              —

                              izrazil zaskrbljenost zaradi ugotovitev Računskega sodišča glede pomanjkanja preglednosti pri postopku izbora osebja in zaradi posredovanja Evropskega urada za boj proti goljufijam (OLAF), ki je začel preiskavo (OF/2009/0370),

                              —

                              odločno pozval fundacijo, naj poroča o razporeditvi svojih človeških virov; zlasti podaril, da neustrezno obravnavanje človeških virov pri letnem načrtovanju in poročanju o dejavnostih povzroča tveganje za nastanek neučinkovitosti,

                  C.

                  ker je proračun fundacije za leto 2009 znašal 19 100 000 EUR, kar je 0,5 % manj v primerjavi s proračunom za leto 2008,

                  1.

                  opozarja na potrditev Računskega sodišča, da se letni računovodski izkazi, ki izkazujejo proračun v višini 19 100 000 EUR, ujemajo z dejanskim finančnim položajem fundacije dne 31. decembra 2009 ter da so bili poslovni dogodki in denarni tokovi v tem proračunskem letu v skladu s finančnimi predpisi fundacije;

         Uspešnost

                  2.

                  pozdravlja dejstvo, da fundacija namerava izboljšati uspešnost sistemov poklicnega izobraževanja in usposabljanja v svojih državah partnericah („torinski proces“) in z mednarodnimi organizacijami ter dvostranskimi donatorji razviti skupno metodologijo za izboljšanje svoje vloge;

                  3.

                  ponovno poziva, naj fundacija v razpredelnici, ki bo priložena prihodnjemu poročilu Računskega sodišča, predstavi primerjavo med dejavnostmi, izvedenimi v letu, za katero se podeli razrešnica, in dejavnostmi, izvedenimi v predhodnem proračunskem letu, da bo organ za razrešnico lahko bolje ocenil uspešnost agencije med enim in drugim letom;

         Sodelovanje z Evropskim centrom za razvoj poklicnega usposabljanja (Cedefop)

                  4.

                  ugotavlja, da je bil novembra 2009 sporazum o sodelovanju med fundacijo in Evropskim centrom za razvoj poklicnega usposabljanja (Cedefop) podaljšan za obdobje 2010–2013; ugotavlja, da fundacija in Cedefop vsako leto v okviru sodelovanja oblikujeta skupni delovni program, ki se priloži delovnim programom vsake agencije; pozdravlja dejstvo, da želi fundacija nameniti več prostora poročanju o izvajanju tega skupnega delovnega programa v prihodnjih letnih poročilih o dejavnostih;

         Upravljanje proračuna

                  5.

                  zahteva, da fundacija proračunske postopke pripravi natančneje, da se tako izognemo znatnemu številu proračunskih prerazporeditev; fundacijo tudi poziva, naj od svojega upravnega odbora pridobi pooblastilo, kadar so prerazporeditve nujne; opozarja, da tako zahteva finančna uredba fundacije;

                  6.

                  fundacijo opozarja tudi, da mora predložiti zbirni pregled rokov plačil, zapadlih v naslednjih proračunskih letih, za poravnavo proračunskih obveznosti, vključenih v proračun v preteklih proračunskih letih (člen 31(2) finančne uredbe fundacije);

                  7.

                  poziva fundacijo, naj natančno upošteva določbe temeljne uredbe, zlasti kar zadeva finančne prerazporeditve med naslovi; ne glede na to meni, da je oblikovanje proračuna po dejavnostih težavno v sistemu, ki ločuje osebje in upravne odhodke od odhodkov iz poslovanja, zlasti v primeru agencije, katere poglavitne dejavnosti so zagotavljanje analiz politik, širjenje in izmenjava informacij in izkušenj ter podpora krepitvi zmogljivosti v partnerskih državah;

         Človeški viri

                  8.

                  pozdravlja pobudo fundacije, ki namerava začeti podrobno revizijo svojih postopkov zaposlovanja kot odgovor na ugotovitve službe za notranjo revizijo in na priporočila Parlamenta; zlasti ugotavlja, da je bil postopek zaposlovanja fundacije ponovno opredeljen, dodano je bilo nekaj korakov, osnovna podporna orodja pa so bila ponovno pregledana;

         Notranja revizija

                  9.

                  pozdravlja pobudo fundacije, da organu za razrešnico zagotovi letno notranje revizijsko poročilo o fundaciji, ki ga pripravi služba za notranjo revizijo; meni, da je to znak preglednosti in primer najboljše prakse, ki mu morajo slediti vse druge agencije;

                  10.

                  priznava, da je služba za notranjo revizijo leta 2009 izvedla revizijo sestavnih elementov izjave o zanesljivosti direktorice, da bi prejela zadostno zagotovilo glede primernosti, učinkovitosti in razkritja v letnem poročilu o dejavnostih različnih sestavnih elementov, ki sestavljajo temelj izjave o zanesljivosti direktorice; ugotavlja, da je služba za notranjo revizijo ugotovila, da pomanjkanje pomembnih informacij, ki bi podprle pripombe, ki jih je podala direktorica v svoji izjavi o zanesljivosti, lahko zavede bralca; zato poziva direktorico fundacije, naj pripravi bolj podrobne pripombe (tako da med drugim zagotovi informacije o merilih za klasifikacijo, o morebitnih škodljivih učinkih in/ali pomembnosti, ter o morebitnosti pojava negativnega dogodka);

                  11.

                  priznava, da je bilo v letu 2009 izvedenih 11 od 15 priporočil, ki jih je oblikovala služba za notranjo revizijo; ugotavlja tudi, da je bilo v letu 2009 odprtih osem novih priporočil službe za notranjo revizijo, ki zadevajo: izjavo o zanesljivosti direktorice, boljši opis sistema notranje kontrole, podroben opis upravljanja tveganja, vpeljavo naknadnega nadzora finančnih transakcij z vzorčenjem odobritev in plačil na osnovi analize tveganj ter opredelitev ciljnih vrednosti za kazalnike podjetij;

                  12.

                  glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (7) o uspešnosti, finančnem poslovodenju in nadzoru agencij.

         (1)  UL C 338, 14.12.2010, str. 149.

         (2)  UL L 248, 16.9.2002, str. 1.

         (3)  UL L 354, 31.12.2008, str. 82.

         (4)  UL L 357, 31.12.2002, str. 72.

         (5)  UL L 252, 25.9.2010, str. 182.

         (6)  UL L 131, 23.5.1990, str. 1.

         (7)  Sprejeta besedila, P7_TA(2011)0163 (glej stran 269 tega Uradnega lista).


title: 2011/824/EU: Sklep Sveta z dne 20. oktobra 2011 o sklenitvi Sporazuma v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) v imenu Palestinske uprave Zahodnega brega in Gaze, na drugi strani#Sporazum v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) v imenu Palestinske uprave Zahodnega brega in Gaze na drugi strani

text:
               10.12.2011

               SL

               Uradni list Evropske unije

               L 328/2

         SKLEP SVETA
   z dne 20. oktobra 2011
   o sklenitvi Sporazuma v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) v imenu Palestinske uprave Zahodnega brega in Gaze, na drugi strani
   (2011/824/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti prvega pododstavka člena 207(4) v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju soglasja Evropskega parlamenta (1),
   ob upoštevanju naslednjega:

               (1)

               Odnosi med Unijo in Palestinsko upravo Zahodnega brega in Gaze (v nadaljnjem besedilu: Palestinska uprava) temeljijo na Začasnem evro-mediteranskem pridružitvenem sporazumu o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze, na drugi strani (2) („Začasni sporazum“), ki je bil podpisan februarja 1997, njegove trgovinske določbe pa so začele veljati 1. julija 1997. Njegov glavni cilj je spodbujati trgovino, naložbe in skladne gospodarske odnose med pogodbenicama in tako olajšati njun trajnostni gospodarski razvoj.

               (2)

               Začasni sporazum omogoča dostop brez dajatev do trgov Unije za industrijsko blago iz Palestine ter postopno opustitev dajatev na izvoz Unije na zasedena palestinska ozemlja v obdobju petih let. Možnost, da se Palestinski upravi dodelijo dodatni trgovinski preferenciali, je predvidena v Začasnem sporazumu. V členu 12 Začasnega sporazuma je določeno, da Skupnost in Palestinska uprava postopoma bolje liberalizirata svojo trgovino s kmetijskimi in ribiškimi proizvodi, ki so v interesu obeh pogodbenic. V členu 14(2) Začasnega sporazuma pa je navedeno, da bosta Skupnost in Palestinska uprava prek skupnega odbora proučili možnosti medsebojne dodelitve nadaljnjih koncesij.

               (3)

               Akcijski načrt evropske sosedske politike za Palestinsko upravo, ki je bil potrjen maja 2005 in nato razširjen, vsebuje tudi določbe o postopni liberalizacijo trgovine s kmetijskimi in ribiškimi proizvodi.

               (4)

                  Evro-sredozemski časovni načrt za kmetijstvo (časovni načrt iz Rabata), ki so ga 28. novembra 2005 sprejeli ministri za zunanje zadeve evro-sredozemskih držav, določa, da je zaželena visoka raven liberalizacije trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi, cilj pa je popolna liberalizacija navedene trgovine do leta 2010, pri čemer bi morebiti izključili zelo omejeno število občutljivih proizvodov.

               (5)

               Na zadnjem evro-sredozemskem srečanju ministrov za trgovino decembra 2009 so se trgovinski ministri evro-sredozemske regije zavezali k olajšanju trgovine s proizvodi iz Palestine, kot navaja tudi dokument Časovni načrt Euromed za trgovino po letu 2010. Trgovinski ministri so se obenem leta 2010 dogovorili o celovitem svežnju ukrepov za lažjo trgovino s proizvodi iz Palestine z drugimi evro-sredozemskimi partnerji na bilateralni in regionalnih ravni.

               (6)

               Pogajanja s Palestinsko upravo za visoko raven liberalizacije trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi so se uspešno zaključila s podpisom Sporazuma v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) v imenu Palestinske uprave Zahodnega brega in Gaze na drugi strani, (v nadaljevanju besedila: Sporazum), v skladu s Sklepom Sveta 2011/248/EU (3).

               (7)

               Zasedena palestinska ozemlja pod Palestinsko upravo so država, ki šele nastaja. Ker kot taka niso uvrščena v noben seznam Združenih narodov, tudi ne morejo biti upravičena do splošnega sistema preferencialov Unije (4).

               (8)

               Palestinska uprava je najmanjši trgovinski partner Unije v evro-sredozemski regiji in skoraj tudi v svetovnem merilu, saj je trgovinska menjava v letu 2009 znašala vsega 56,6 mio. EUR, pri čemer veliko večino (50,5 mio. EUR) predstavlja izvoz Unije. Uvoz Unije iz palestinskih ozemelj je leta 2009 znašal samo 6,1 mio. EUR, v glavnem pa je šlo za kmetijske proizvode ter predelane kmetijske proizvode (približno 70,1 % skupnega uvoza Unije). Leta 2009 je Unija izvozila za 1,7 mio. EUR kmetijskih pridelkov, 3,3 mio. EUR predelanih kmetijskih proizvodov ter 0,1 mio. EUR rib in ribiških proizvodov. Pričakovati je, da bo nadaljnje odpiranje trga s povečanim izvozom podpiralo razvoj gospodarstva Zahodnega brega in Gaze, istočasno pa ne bo imelo negativnega vpliva na Unijo. Zato je primerno Palestinski upravi Zahodnega Brega in Gaze podeliti dodatne trgovinske preferenciale v smislu lažjega dostopa do trga Unije s kmetijskimi proizvodi.

               (9)

               V skladu z Akcijskim načrtom evropske sosedske politike bo živahnost odnosov med Unijo in Palestinsko upravo odvisna od tega, koliko bo Palestinska uprava zavezana skupnim vrednotam in kolikšna bo njena zmožnost, da uresniči dogovorjene skupne prednostne naloge. Unija namerava podeljevanje dodatnih trgovinskih preferencialov dopolniti s svežnjem ukrepov tehnične pomoči v zvezi s trgovino, ki bodo Palestinski upravi še dodatno pomagali pripraviti se na bodočo palestinsko državo.

               (10)

               Upravičenost Palestinske uprave do ugodnosti iz dodatnih trgovinskih preferencialov, ki jih podeli Unija, je obenem pogojena s tem, da Palestinska uprava spoštuje ustrezna pravila o poreklu in z njimi povezane postopke ter učinkovito upravno sodeluje z Evropsko unijo in slednji zagotavlja upravno pomoč. Če se ugotovijo resne in sistematične kršitve teh pogojev oziroma drugačne oblike goljufij ali nepravilnosti, lahko Unija sprejme ukrepe v skladu z ustreznimi postopki iz člena 23bis Začasnega sporazuma v obliki izmenjave pisem.

               (11)

               Za namene opredelitve pojma proizvodov s poreklom, potrjevanja porekla in postopkov upravnega sodelovanja veljajo Protokol 3 k Začasnemu sporazumu glede opredelitve pojma „proizvodov s poreklom“ ter metode upravnega sodelovanja.

               (12)

               Če bi se uvoz kmetijskih proizvodov, predelanih kmetijskih proizvodov ter rib in ribiških proizvodov s poreklom iz ozemlja Palestinske uprave bistveno povečal in tako povzročil resno izkrivljanje notranjega trga Unije, lahko Unija po potrebi sprejme zaščitne ukrepe v skladu s tem sklepom.

               (13)

               Uzvozne režime, ki se sprejemajo s Sporazumom, bi bilo treba obnoviti na podlagi pogojev, ki jih določi Svet in glede na izkušnje, pridobljene z njihovim podeljevanjem. Zato je veljavnost teh režimov ustrezno omejiti na deset let. Vendar lahko pogodbenici ob upoštevanju gospodarskih razmer na Zahodnem bregu in v Gazi podaljšata veljavnost dajatev proste in kvot proste obravnave, če menita, da palestinsko gospodarstvo potrebuje dodatno prehodno obdobje, da se bo lahko pripravilo na pogajanja o nadaljnjih vzajemnih koncesijah.

               (14)

               Unija in Palestinska uprava bi se morali sestati pet let po datumu začetka veljavnosti sporazuma, da v skladu s ciljem iz člena 12 Začasnega sporazuma obravnavata možnost medsebojnega dodeljevanja nadaljnjih trajnih trgovinskih koncesij za kmetijske proizvode, predelane kmetijske proizvode ter ribe in ribiške proizvode. Če se to zaradi omejenega prihodnjega razvoja gospodarstva na zasedenih palestinskih ozemljih ne zdi primerno, bi se morali takšni pogovori opraviti kasneje.

               (15)

               Sporazum je treba skleniti –

         SPREJEL NASLEDNJI SKLEP:
   Člen 1
   Sporazum v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) v imenu Palestinske uprave Zahodnega brega in Gaze na drugi strani (v nadaljnjem besedilu: Sporazum) se v imenu Unije odobri.
   Besedilo Sporazuma je priloženo temu sklepu.
   Člen 2
   Če mora Unija sprejeti zaščitni ukrep v zvezi s kmetijskimi proizvodi ter ribami in ribiškimi proizvodi, kot je predvideno v členu 23 Začasnega sporazuma, se tak zaščitni ukrep sprejme v skladu s postopki iz člena 159(2) Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (5) ali na podlagi člena 30 Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (6) v primeru rib in ribiških proizvodov. Za predelane kmetijske proizvode se taki zaščitni ukrepi sprejmejo v skladu z ustreznimi postopki iz člena 7(2) Uredbe Sveta (ES) št. 614/2009 z dne 7. julija 2009 o skupnem sistemu trgovine za ovalbumin in laktalbumin (7) ali iz člena 11(4) Uredbe Sveta (ES) št. 1216/2009 z dne 30. novembra 2009 o trgovinskih režimih za nekatero blago, pridobljeno s predelavo kmetijskih proizvodov (8).
   Člen 3
   Predsednik Sveta imenuje osebo, ki je pristojna, da z deponiranjem listine o odobritvi iz tega sporazuma v imenu Unije izrazi njeno soglasje s tem da jo Sporazum zavezuje (9).
   Člen 4
   Ta sklep začne veljati na dan sprejetja.

      V Luxembourgu, 20. oktobra 2011

            Za Svet

            Predsednik

         M. SAWICKI

      (1)  Privolitev z dne 5. septembra 2011 (še ni objavljeno v Uradnem listu).

      (2)  UL L 187, 16.7.1997, str. 3.

      (3)  UL L 104, 20.4.2011, str. 2.

      (4)  UL L 169, 30.6.2005, str. 1.

      (5)  UL L 299, 16.11.2007, str. 1.

      (6)  UL L 17, 21.1.2000, str. 22.

      (7)  UL L 181, 14.7.2009, str. 8.

      (8)  UL L 328, 15.12.2009, str. 10.

      (9)  Generalni sekretariat Sveta objavi datum začetka veljavnosti Sporazuma v Uradnem listu Evropske unije.

      SPORAZUM
      v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) v imenu Palestinske uprave Zahodnega brega in Gaze na drugi strani
      Spoštovani,
      V čast mi je sklicevati se na pogajanja, ki so potekala v duhu evro-sredozemskega časovnega načrta za kmetijstvo (časovnega načrta iz Rabata), ki so ga ministri za zunanje zadeve evro-sredozemskih držav sprejeli 28. novembra 2005, o pospešeni liberalizaciji trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi ter v skladu s členi 7, 12 in 14(2) Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) v imenu Palestinske uprave Zahodnega brega in Gaze (v nadaljnjem besedilu: Palestinska uprava) na drugi strani (v nadaljnjem besedilu: Začasni pridružitveni sporazum), ki je v veljavi od 1. julija 1997 in navaja, da Skupnost in Palestinska uprava postopno določita večjo liberalizacijo, med drugim svoje trgovine s kmetijskimi proizvodi, ki je v interesu obeh pogodbenic.

                  A:

                  Pogodbenici sta se dogovorili o naslednji začasni spremembi Začasnega pridružitvenega sporazuma:

                              1.

                              Protokol 1 se zamenja z besedilom Priloge I k temu sporazumu v obliki izmenjave pisem, skladno z določbami njegove točke C.

                  B:

                  Pogodbenici sta se dogovorili tudi o naslednjih trajnih spremembah Začasnega pridružitvenega sporazuma:

                              1.

                              člen 4 se nadomesti z naslednjim:
                              „Določbe tega poglavja se uporabljajo za proizvode s poreklom iz Evropske unije ter Zahodnega brega in Gaze, razen za tiste iz poglavij 1 do 24 kombinirane nomenklature (KN) in carinske tarife Palestinske uprave ter tiste iz Priloge 1(1)(ii) k Sporazumu o kmetijstvu GATT. Vendar se to poglavje še naprej uporablja za kemično čisto laktozo z oznako KN 1702 11 00 ter za glukozo in glukozni sirup, ki v suhem stanju vsebuje 99 masnih % glukoze ali več z oznakama KN ex 1702 30 50 in ex 1702 30 90.“

                              2.

                              naslov poglavja 2 se nadomesti z naslednjim:

                              3.

                              člen 11 se nadomesti z naslednjim:
                              „Določbe tega poglavja se uporabljajo za proizvode s poreklom iz Evropske unije ter z Zahodnega brega in iz Gaze iz poglavij 1 do 24 kombinirane nomenklature (KN) in carinske tarife Palestinske uprave ter za tiste iz Priloge 1(1)(ii) k Sporazumu o kmetijstvu GATT, z izjemo kemično čiste laktoze z oznako KN 1702 11 00 ter glukoze in glukoznega sirupa, ki v suhem stanju vsebuje 99 masnih % glukoze ali več z oznakama KN ex 1702 30 50 in ex 1702 30 90, za katere je dajatev prost dostop do trga že odobren v okviru poglavja 1.“

                              4.

                              člen 12 se nadomesti z naslednjim:
                              „Evropska unija in Palestinska uprava postopoma bolje liberalizirata svojo trgovino s kmetijskimi proizvodi, predelanimi kmetijskimi proizvodi ter ribami in ribiškimi proizvodi, ki so v interesu obeh pogodbenic.“

                              5.

                              člen 13 se nadomesti z naslednjim:
                              „1.   Za kmetijske proizvode, predelane kmetijske proizvode ter ribe in ribiške proizvode s poreklom z Zahodnega brega in iz Gaze, navedene v Protokolu 1 o uvozu v Evropsko unijo, veljajo ureditve iz navedenega protokola.
                              2.   Za kmetijske proizvode, predelane kmetijske proizvode ter ribe in ribiške proizvode s poreklom iz Evropske unije, navedene v Protokolu 2 o uvozu v Zahodni breg in Gazo, veljajo ureditve iz navedenega protokola.“

                              6.

                              Doda se člen 23bis:
                              „Začasen umik preferencialov
                              1.   Pogodbenici se strinjata, da sta upravno sodelovanje in pomoč bistvenega pomena za izvajanje preferencialne obravnave in kontrolo nad preferencialno obravnavo, dodeljeno po tem sporazumu, in ponovno potrjujeta svojo zavezanost, da se bosta borili proti nepravilnostim in goljufijam na področju carine in povezanih zadev.
                              2.   Če pogodbenica na podlagi objektivnih informacij ugotovi, da se upravno sodelovanje in pomoč ne zagotavljata in/ali se pojavljajo nepravilnosti ali goljufije v okviru tega sporazuma, lahko zadevna pogodbenica začasno opusti preferencialno obravnavo zadevnih proizvodov v skladu s tem členom.
                              3.   V tem členu nezagotavljanje upravnega sodelovanja/pomoči med drugim pomeni:

                                          (a)

                                          ponavljajoče se nespoštovanje obveznosti preverjanja porekla zadevnih proizvodov;

                                          (b)

                                          stalno zavračanje ali nepotrebno odlašanje pri izvajanju in/ali sporočanju rezultatov naknadnega preverjanja dokazila o poreklu;

                                          (c)

                                          stalno zavračanje ali nepotrebno odlašanje pri pridobivanju pooblastil za izvajanje poizvedb, da bi se preverila verodostojnost dokumentov ali točnost informacij v zvezi z odobritvijo zadevne preferencialne obravnave.

                                    4.   Za namene tega člena se lahko med drugim ugotovijo nepravilnosti ali prevare, kadar brez ustrezne razlage pride do nenadnega povečanja blaga, ki presega ustaljeno raven proizvodne in izvozne zmogljivosti druge pogodbenice in ki je povezano z objektivnimi podatki o nepravilnosti in goljufiji.
                              5.   Pri uporabi začasnih opustitev veljajo naslednji pogoji:

                                          (a)

                                          Pogodbenica, ki na podlagi objektivnih informacij ugotovi, da se upravno sodelovanje ne zagotavlja in/ali se pojavljajo nepravilnosti ali goljufije, brez nepotrebnega odlašanja obvesti Skupni odbor o svojih ugotovitvah skupaj z objektivnimi informacijami ter na podlagi vseh ustreznih informacij in objektivnih ugotovitev začne posvetovanja v okviru Skupnega odbora, da bi se sprejela rešitev, ki bo sprejemljiva za obe pogodbenici.

                                          (b)

                                          Kadar se pogodbenici posvetujeta v okviru Skupnega odbora in se v treh mesecih po obvestilu ne dogovorita o sprejemljivi rešitvi, lahko zadevna pogodbenica začasno opusti preferencialno obravnavo zadevnih proizvodov. O začasni opustitvi je treba takoj poročati Skupnemu odboru.

                                          (c)

                                          Začasne opustitve v okviru tega člena so omejene na potrebne ukrepe za zaščito finančnih interesov zadevne pogodbenice. Veljajo največ šest mesecev in se lahko podaljšajo, če se ob izteku veljavnosti ni nič spremenilo glede pogojev, ki so privedli do prvotne opustitve. O opustitvah se redno posvetuje v okviru Skupnega odbora, zlasti z namenom, da se opustitve prenehajo uporabljati takoj, ko pogoji za njihovo uporabo ne veljajo več.

                                    Vsaka pogodbenica v skladu s svojimi notranjimi postopki objavi (Evropska unija v Uradnem listu Evropske unije), opomine uvoznikom v zvezi z morebitnimi: obvestili iz odstavka 5(a); odločitvijo iz odstavka 5(b); in podaljšanjem ali prenehanjem iz odstavka 5(c).“

                              7.

                              Protokol 2 in njegovi prilogi se zamenjata z besedilom iz Priloge II k temu sporazumu v obliki izmenjave pisem.

                              8.

                              Začasnemu pridružitvenemu sporazumu se doda Skupna izjava o sanitarnih in fitosanitarnih ali tehničnih ovirah pri trgovanju iz Priloge III k temu sporazumu v obliki izmenjave pisem.

                  C.

                  Pogodbenici sta se dogovorili o naslednjih dodatnih določbah:

                              1.

                                          (a)

                                          Začasne spremembe iz točke A veljajo za obdobje 10 let od začetka veljavnosti tega sporazuma v obliki izmenjave pisem. Vendar lahko Skupni odbor glede na prihodnji razvoj gospodarstva na Zahodnem bregu in v Gazi razmisli o morebitnem podaljšanju obdobja veljavnosti teh sprememb. Skupni odbor sprejme tako odločitev najkasneje eno leto pred iztekom desetletnega obdobja, kot je predvideno s tem sporazumom v obliki izmenjave pisem.

                                          (b)

                                          Evropska unija in Palestinska uprava se sestaneta pet let po datumu začetka veljavnosti tega sporazuma v obliki izmenjave pisem, da v skladu s ciljem iz člena 12 Začasnega pridružitvenega sporazuma obravnavata možnost medsebojnega dodeljevanja nadaljnjih trajnih trgovinskih koncesij za kmetijske proizvode, predelane kmetijske proizvode ter ribe in ribiške proizvode.

                                          (c)

                                          Izhodišče za prihodnja vzajemna pogajanja so konsolidirane koncesije Začasnega pridružitvenega sporazuma, ki so navedene v Prilogah II in IV k temu sporazumu v obliki izmenjave pisem.

                                          (d)

                                          Predpostavlja se, da so lahko trgovinski pogoji, ki jih Evropska unija odobri kot rezultat prihodnjih pogajanj, manj ugodni od tistih, ki se odobrijo na podlagi tega sporazuma v obliki izmenjave pisem.

                              2.

                              Člen 7(1) Začasnega pridružitvenega sporazuma ne velja, dokler se ne začnejo uporabljati začasne spremembe iz točke A iz tega sporazuma v obliki izmenjave pisem.

            Ta sporazum v obliki izmenjave pisem začne veljati prvi dan tretjega meseca po datumu deponiranja zadnje listine o odobritvi.
      V čast mi je potrditi, da se Evropska unija strinja z vsebino tega pisma.
      Prosim Vas, če potrdite, da se Vaša vlada strinja z navedenim.
      Sprejmite izraze mojega globokega spoštovanja.
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje,
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Întocmit la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Гια την Ευρωπαϊκή Ένωση
         For the European Union
         Pour l’Union européenne
         Per l’Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         PRILOGA I

            PROTOKOL 1
            o začasnih ureditvah, ki veljajo za uvoz kmetijskih proizvodov, predelanih kmetijskih proizvodov ter rib in ribiških proizvodov s poreklom z Zahodnega Brega in iz Gaze v Evropsko Unijo

                        1.

                        Carinske in druge dajatve z enakim učinkom (vključno z njihovo kmetijsko komponento), ki se uporabljajo za uvoz proizvodov s poreklom z Zahodnega brega in iz Gaze v Evropsko unijo iz poglavij 1 do 24 kombinirane nomenklature (KN) in carinske tarife Palestinske uprave ter za tiste iz Priloge 1(1)(ii) k Sporazumu o kmetijstvu GATT, z izjemo kemično čiste laktoze z oznako KN 1702 11 00 ter glukoze in glukoznega sirupa, ki v suhem stanju vsebuje 99 masnih % glukoze ali več z oznakama KN ex 1702 30 50 in ex 1702 30 90 iz poglavja 1, se začasno odpravijo v skladu z določbami točke C.1(a) Sporazuma v obliki izmenjave pisem med Evropsko unijo na eni strani in Palestinsko upravo Zahodnega brega in Gaze na drugi strani o nadaljnji liberalizaciji kmetijskih proizvodov, predelanih kmetijskih proizvodov ter rib in ribiških proizvodov in o spremembi tega sporazuma, podpisanega leta 2011.

                        2.

                        Ne glede na pogoje iz točke 1 tega protokola se odprava za proizvode, za katere velja vhodna cena v skladu s členom 140a Uredbe Sveta (ES) št. 1234/2007 (1) in za katere skupna carinska tarifa določa uporabo carin ad valorem in posebno carino, uporablja le za del dajatve ad valorem.

         PRILOGA II

            PROTOKOL 2
            o ureditvah, ki veljajo za uvoz kmetijskih proizvodov, predelanih kmetijskih proizvodov ter rib in ribiških proizvodov s poreklom iz evropske unije na zahodni breg in v gazo

                        1.

                        Proizvodom, navedenim v Prilogah, s poreklom iz Evropske unije se dovoli uvoz na Zahodni breg in v Gazo v skladu s pogoji, navedenimi v nadaljevanju besedila in v Prilogah.

                        2.

                        Uvozne dajatve na uvoz se odpravijo ali znižajo, kakor je navedeno v stolpcu „a“, znotraj meje letne tarifne kvote iz stolpca „b“ z upoštevanjem posebnih določb iz stolpca „c“.

                        3.

                        Za uvožene količine, ki presegajo tarifne kvote, se uporabljajo splošne carine, ki veljajo za tretje države, z upoštevanjem posebnih določb iz stolpca „c“.

                        4.

                        Obseg tarifnih kvot in referenčnih količin se za prvo leto uporabe izračuna kot sorazmeren del osnovnega obsega, ob upoštevanju obdobja, ki je preteklo pred datumom začetka veljavnosti tega protokola.

            PRILOGA 1 K PROTOKOLU 2

                        Oznaka KN

                        Opis

                        Dajatev (%)

                        Tarifna kvota
                        (t, če ni navedeno drugače)

                        Posebne določbe

                        a

                        b

                        c

                        0102 90 71

                        Živo govedo mase nad 300 kg, za zakol, razen telic in krav

                        0

                        300

                        0202 30 90

                        Meso, goveje, brez kosti, razen sprednje četrti, „kompenzirane“ četrti, pleča, plečne bržole in prsi s spodnjim delom plečeta, zamrznjeno

                        0

                        200

                        0206 22 00

                        Užitna jetra od goved, zamrznjena

                        0

                        100

                        0406

                        Sir in skuta

                        0

                        200

                        0407 00 19

                        Ptičja jajca, valilna, razen puranja in gosja

                        0

                        120 000 kosov

                        1101 00 15

                        Moka iz navadne pšenice in pire

                        0

                        13 000

                        2309 90 99

                        Drugi pripravki, ki se uporabljajo kot krma za živali

                        2

                        100

            PRILOGA 2 K PROTOKOLU 2

               PROIZVODI IZ ČLENA 7(2) ZAČASNEGA EVRO-MEDITERANSKEGA PRIDRUŽITVENEGA SPORAZUMA

                        Oznaka KN

                        Opis

                        1902

                        Testenine in kuskus:

                        A

                                    —

                                    iz trde pšenice

                        B

                                    —

                                    drugo

                        1905 10

                        Hrustljavi kruh

                        1905 20 90

                        Medenjaki in podobni proizvodi, ki niso posebej namenjeni diabetikom:

                        A

                                    —

                                    ki vsebuje več kot 15 mas. % moke iz žitaric, razen iz pšenice, glede na skupno vsebnost moke

                        B

                                    —

                                    drugo

                        ex 1905 32 A

                        Vaflji in oblati

                        Al

                                    —

                                    brez polnjenja, s premazom ali brez

                        Ala

                                    —

                                    ki vsebuje več kot 15 mas. % moke iz žitaric, razen iz pšenice, glede na skupno vsebnost moke

                        Alb

                                    —

                                    drugo

                        A2

                                    —

                                    drugo

                        A2a

                                    —

                                    ki vsebujejo najmanj 1,5 % mlečnih maščob ali najmanj 2,5 % mlečnih beljakovin

                        A2b

                                    —

                                    drugo

                        1905 40 10

                        Prepečenec, z dodanim sladkorjem, medom, drugimi sladili, jajci, maščobo, sirom, sadjem, kakavom ali podobnim:

                        A

                                    —

                                    ki vsebuje več kot 15 mas. % moke iz žitaric, razen iz pšenice, glede na skupno vsebnost moke

                        B

                                    —

                                    drugo

                        1905
                        ex 31) B + ex 90)

                        Drugi pekovski proizvodi, z dodanim sladkorjem, medom, drugimi sladili, jajci, maščobo, sirom, sadjem, kakavom ali podobnim:

                        Bl

                                    —

                                    ki vsebujejo dodana jajca z najmanj 2,5 mas. %.

                        B2

                                    —

                                    ki vsebuje dodano suho sadje ali oreške:

                        B2a

                                    —

                                    ki vsebujejo najmanj 1,5 % mlečnih maščob in najmanj 2,5 % mlečnih beljakovin; glej Prilogo V

                        B2b

                                    —

                                    drugo

                        ВЗ

                                    —

                                    ki vsebujejo manj kot 10 mas. % dodanega sladkorja in ne vsebujejo dodanih jajc, suhega sadja ali oreškov

         PRILOGA III

            SKUPNA IZJAVA
            O SODELOVANJU PRI SANITARNIH IN FITOSANITARNIH ALI TEHNIČNIH OVIRAH PRI TRGOVANJU
            Pogodbenici rešujeta kakršne koli težave, zlasti v zvezi s sanitarnimi, fitosanitarnimi ali tehničnimi ovirami pri trgovanju, ki ovirajo izvajanje tega sporazuma, z obstoječo upravno ureditvijo. Rezultati se nato posredujejo ustreznim pododborom in Skupnemu odboru. Pogodbenici se zavezujeta, da bosta takšne primere obravnavali in reševali čim prej in na miren način, v skladu s svojimi ustreznimi veljavnimi zakoni in standardi Svetovne trgovinske organizacije (WTO), Mednarodnega urada za živalske kužne bolezni (OIE), Mednarodne konvencije o varstvu rastlin (IPPC) in Codexa Alimentariusa.

         PRILOGA IV

            A:   KONSOLIDIRAN SEZNAM KONCESIJ, KI SE UPORABLJAJO ZA UVOZ KMETIJSKIH PROIZVODOV IN RIBIŠKIH PROIZVODOV S POREKLOM Z ZAHODNEGA BREGA IN IZ GAZE V EVROPSKO UNIJO PRED ZAČETKOM VELJAVNOSTI TEGA SPORAZUMA V OBLIKI IZMENJAVE PISEM

                     1.

                     Proizvodom iz Priloge s poreklom z Zahodnega brega in iz Gaze, se dovoli uvoz v Evropsko unijo v skladu s pogoji, navedenimi v nadaljevanju besedila in v Prilogi.

                                 (a)

                                 Carine se odpravijo ali znižajo, kot je navedeno v stolpcu „a“.

                                 (b)

                                 Za nekatere proizvode, za katere skupna carinska tarifa predvideva uporabo dajatve ad valorem in posebne dajatve, se stopnje znižanja iz stolpcev „a“ in „c“ uporabljajo samo za dajatev ad valorem. Vendar se za proizvod, ki ustreza tarifni podštevilki 1509 10, znižanje dajatve uporablja za posebno dajatev.

                                 (c)

                                 Za nekatere proizvode se carine odpravijo znotraj mej tarifnih kvot, ki so za vsak proizvod posebej navedene v stolpcu „b“. Tarifne kvote se uporabljajo na letni podlagi za obdobje od 1. januarja do 31. decembra, razen če ni določeno drugače.

                                 (d)

                                 Za uvožene količine, ki presegajo kvote, se skupne carine glede na zadevni proizvod uporabljajo v celoti ali po znižani stopnji, kakor je navedeno v stolpcu „c“.

                     2.

                     Pri nekaterih proizvodih je izvzetje od carin odobreno v okviru referenčnih količin, kakor je navedeno v stolpcu „d“.
                     Če obseg uvoza enega od teh proizvodov preseže referenčno količino, lahko Evropska unija ob upoštevanju letnega pregleda trgovinskih tokov za ta proizvod določi tarifno kvoto Unije, ki je po obsegu enaka referenčni količini. V tem primeru se za uvožene količine, ki presegajo kvoto, glede na zadevni proizvod uporablja polna ali znižana carina skupna carina, kot je navedeno v stolpcu „c“.

                     3.

                     Obseg tarifnih kvot in referenčnih količin se za prvo leto uporabe izračuna kot sorazmeren del osnovnega obsega, ob upoštevanju obdobja, ki je preteklo pred datumom začetka veljavnosti tega protokola.

                     4.

                     Za nekatere proizvode, navedene v Prilogi, se obseg tarifnih kvot poveča dvakrat, in sicer na podlagi obsega iz stolpca „e“. Prvič se poveča na dan, ko se posamezna tarifna kvota odpre drugič.

                     Oznaka KN (2)

                     Opis (3)

                     Znižanje carine za države z največjimi ugodnostmi
                     (%) (4)

                     Tarifna kvota
                     (t, razen če ni določeno drugače)

                     Znižanje carine za države z največjimi ugodnostmi, carina razen obstoječe ali možne tarifne kvote
                     (%) (4)

                     Referenčna količina
                     (t, razen če ni določeno drugače)

                     Posebne določbe

                     a

                     b

                     c

                     d

                     e

                     0409 00 00

                     Med, naravni

                     100

                     500

                     0

                     točka 4 – letno povečanje za 250 t

                     0603 11 00
                     0603 12 00
                     0603 13 00
                     0603 14 00
                     0603 19 10
                     0603 19 90

                     Rezano cvetje in cvetni brsti, sveži, primerni za šopke ali za okras

                     100

                     2 000

                     0

                     točka 4 – letno povečanje za 250 t

                     0702 00 00

                     Paradižnik, svež ali ohlajen, od 1. decembra do 31. marca

                     100

                     60

                     2 000

                     0703 10 11
                     0703 10 19

                     Čebula, sveža ali ohlajena, od 15. februarja do 15. maja

                     100

                     60

                     0709 30 00

                     Jajčevci, sveži ali ohlajeni, od 15. januarja do 30. aprila

                     100

                     60

                     3 000

                     ex 0709 60

                     Plodovi iz rodu Capiscum ali Pimenta, sveži ali ohlajeni

                     0709 60 10

                     Ohlajeni

                     100

                     40

                     1 000

                     0709 60 99

                     Sladka paprika Drugo

                     100

                     80

                     0709 90 70

                     Bučke, sveže ali ohlajene, od 1. decembra do konca februarja

                     100

                     60

                     300

                     ex 0709 90 90

                     Divja čebula vrste Muscari comosum, sveža ali ohlajena, od 15. februarja do 15. maja

                     100

                     60

                     0710 80 59

                     Plodovi iz rodu Capsicum ali Pimenta, razen sladke paprike, termično neobdelani ali termično obdelani s paro ali kuhanjem v vodi, zamrznjeni

                     100

                     80

                     0711 90 10

                     Plodovi iz rodu Capsicum ali Pimenta, razen sladke paprike, začasno konzervirani, vendar kot takšni neprimerni za takojšnjo prehrano

                     100

                     80

                     0712 31 00
                     0712 32 00
                     0712 33 00
                     0712 39 00

                     Gobe, bezgova uhljevka (Auri-cularia spp.), drhtavka (Tremella spp.) in gomoljke, sušene

                     100

                     500

                     0

                     ex 0805 10

                     Pomaranče, sveže

                     100

                     60

                     25 000

                     ex 0805 20

                     Mandarine (vključno tangerine in mandarine satsuma); klementine, mandarine wilking in podobni hibridi agrumov, sveži

                     100

                     60

                     500

                     0805 40 00

                     Grenivke

                     100

                     80

                     ex 0805 50 10

                     Limone (Citrus limon, Citrus limonum), sveže

                     100

                     40

                     800

                     0806 10 10

                     Sveže namizno grozdje, od 1. februarja do 14. julija

                     100

                     1 000

                     0

                     točka 4 – letno povečanje za 500 t

                     0807 19 00

                     Melone (vključno z lubenicami), sveže, od 1. novembra do 31. maja

                     100

                     50

                     10 000

                     0810 10 00

                     Sveže jagode, od 1. novembra do 31. marca

                     100

                     2 000

                     0

                     točka 4 – letno povečanje za 500 t

                     0812 90 20

                     Pomaranče, začasno konzervirane, vendar v takšnem stanju neprimerne za takojšnjo prehrano

                     100

                     80

                     0904 20 30

                     Plodovi iz rodu Capsicum ali Pimenta, razen sladkih paprik, suhi, nezdrobljeni in nezmleti

                     100

                     80

                     1509 10

                     Deviško oljčno olje

                     100

                     2 000

                     0

                     točka 4 – letno povečanje za 500 t

                     2001 90 20

                     Plodovi iz rodu Capsicum, razen sladkih paprik ali pimenta, pripravljeni ali konzervirani v kisu ali ocetni kislini

                     100

                     80

                     2005 99 10

                     Plodovi iz rodu Capsicum, razen sladkih paprik ali pimenta, pripravljeni ali konzervirani, drugače kot v kisu ali ocetni kislini, nezamrznjeni

                     100

                     80

            B:   KONSOLIDIRAN SEZNAM KONCESIJ, KI SE UPORABLJAJO ZA UVOZ PREDELANIH KMETIJSKIH PROIZVODOV S POREKLOM Z ZAHODNEGA BREGA IN IZ GAZE IZ ČLENA 7(1) ZAČASNEGA EVRO-MEDITERANSKEGA PRIDRUŽITVENEGA SPORAZUMA V EVROPSKO UNIJO PRED ZAČETKOM VELJAVNOSTI TEGA SPORAZUMA V OBLIKI IZMENJAVE PISEM

                     Oznaka KN

                     Opis

                     0403

                     Pinjenec, kislo mleko in kisla smetana, jogurt, kefir in drugo fermentirano ali kislo mleko in smetana, koncentrirani ali ne ali, ki vsebujejo dodan sladkor ali druga sladila, ali aromatizirani ali, ki vsebujejo dodano sadje, oreške ali kakav ali ne:

                     0403 10 51 do 0403 10 99

                     Jogurt, aromatiziran ali z dodatkom sadja, oreškov ali kakava

                     0403 90 71 do 0403 90 99

                     Pinjenec, kislo mleko in kisla smetana, kefir in drugo fermentirano ali kislo mleko in smetana, aromatizirani ali ki vsebujejo dodano sadje, oreške ali kakav

                     0710 40 00

                     Sladka koruza (nekuhana ali kuhana v pari ali vreli vodi), zamrznjena

                     0711 90 30

                     Sladka koruza, začasno konzervirana (npr. z žveplovim dioksidom, v slanici, žveplani vodi ali drugih raztopinah za konzerviranje), vendar kot taka neprimerna za takojšnjo prehrano

                     ex 1517

                     Margarina; užitne mešanice ali preparati iz masti ali olj živalskega ali rastlinskega izvora ali frakcij različnih masti ali olj iz tega poglavja, razen užitnih masti ali olj in njihovih frakcij iz št. 1516:

                     1517 10 10

                     Margarina, razen tekoče margarine, ki vsebuje več kakor 10 mas. % do vključno 15 mas. % mlečnih maščob

                     1517 90 10

                     Drugo, kar vsebuje več kakor 10 mas. % do vključno 15 mas. % mlečnih maščob

                     ex 1704

                     Sladkorni proizvodi (vključno bela čokolada), ki ne vsebujejo kakava; pri čemer je izključen ekstrakt sladke koreninice (likviricije), ki vsebuje 10 mas. % ali več saharoze, vendar ne vsebuje drugih dodatkov, iz oznake KN 1704 90 10

                     1806

                     Čokolada in drugi prehrambeni proizvodi, ki vsebujejo kakav

                     ex 1901

                     Sladni ekstrakt; živila iz moke, drobljencev, zdroba, škroba ali sladnega ekstrakta, ki ne vsebujejo kakava ali ga vsebujejo manj kot 40 mas. %, preračunano na popolnoma odmaščeno osnovo, ki niso navedena in ne zajeta na drugem mestu; živila iz proizvodov iz tarifnih številk 0401 do 0404, ki ne vsebujejo kakava ali ga vsebujejo manj kot 5 mas. %, preračunano na popolnoma odmaščeno osnovo, ki niso navedena in ne zajeta na drugem mestu, pri čemer so izključeni pripravki iz oznake KN 1901 90 91

                     ex 1902

                     Testenine, razen polnjenih testenin iz oznak KN 1902 20 10 in 1902 20 30; kuskus, pripravljen ali nepripravljen

                     1903

                     Tapioka in njeni nadomestki, pripravljeni iz škroba, v obliki kosmičev, kaše, kroglic, mrvic ali podobnih oblikah

                     1904

                     Pripravljena živila, dobljena z nabrekanjem ali praženjem žit ali žitnih proizvodov (na primer koruzni kosmiči); žita (razen koruze), v obliki zrn ali v obliki kosmičev ali drugače obdelana zrna (razen moke, drobljencev in zdroba), predkuhana ali drugače pripravljena, ki niso navedena ali zajeta na drugem mestu

                     1905

                     Kruh, peciva, sladice, piškoti in drugi pekovski proizvodi z dodatkom kakava ali brez njega; hostije, prazne kapsule za farmacevtske proizvode, oblati za pečatenje, rižev papir in podobni proizvodi

                     2001 90 30

                     Sladka koruza (Zea mays var. saccharata), pripravljena ali konzervirana v kisu ali ocetni kislini

                     2001 90 40

                     Jam, sladek krompir in podobni užitni deli rastlin, ki vsebujejo 5 mas. % ali več škroba, pripravljeni ali konzervirani v kisu ali ocetni kislini

                     2004 10 91

                     Krompir v obliki moke, zdroba ali kosmičev, pripravljen ali konzerviran drugače kot v kisu ali ocetni kislini, zamrznjen

                     2004 90 10

                     Sladka koruza (Zea mays var. saccharata), pripravljena ali konzervirana drugače kot v kisu ali ocetni kislini, zamrznjena

                     2005 20 10

                     Krompir v obliki moke, zdroba ali kosmičev, pripravljen ali konzerviran drugače kot v kisu ali ocetni kislini, nezamrznjen

                     2005 80 00

                     Sladka koruza (Zea mays var. saccharata), pripravljena ali konzervirana drugače kot v kisu ali ocetni kislini, nezamrznjena

                     1904 20 10

                     Pripravki tipa müsli na osnovi nepraženih žitnih kosmičev

                     2008 99 85

                     Koruza, razen sladke koruze (Zea mays var. saccharata), drugače pripravljena ali konzervirana, brez dodanega alkohola ali sladkorja

                     2008 99 91

                     Jam, sladki krompir in podobni užitni deli rastlin, ki vsebujejo najmanj 5 mas. % škroba, drugače pripravljeni ali konzervirani, brez dodanega alkohola ali sladkorja

                     2101 12 98

                     Pripravki na osnovi kave

                     2101 20 98

                     Pripravki na osnovi čaja ali mate čaja

                     2101 30 19

                     Praženi kavni nadomestki, razen pražene cikorije

                     2101 30 99

                     Ekstrakti, esence in koncentrati praženih kavnih nadomestkov, razen pražene cikorije

                     2102 10 31
                     2102 10 39

                     Pekovski kvas

                     ex 2103 90 90

                     Pripravki za omake in pripravljene omake:

                                 —

                                 majoneza

                     2105 00

                     Sladoled in druge ledene sladice, ki vsebujejo kakav ali ne

                     ex 2106

                     Živila, ki niso navedena ali zajeta na drugem mestu, razen tistih pod oznako KN 2106 10 20 in 2106 90 92 ter razen aromatiziranih ali obarvanih sladkornih sirupov z oznakami KN 2106 90 30 do 2106 90 59

                     2202 90 91
                     2202 90 95
                     2202 90 99

                     Brezalkoholne pijače, razen sadnih in zelenjavnih sokov, ki so uvrščene v tarifno oznako 2009, ki vsebujejo proizvode iz tarifnih oznak 0401 do 0404, ali maščobe, pridobljene iz proizvodov iz tarifnih oznak 0401 do 0404

                     2905 43 00

                     Manitol

                     2905 44

                     D-glucitol (sorbitol)

                     ex 3505 10

                     Dekstrini in druge vrste modificiranega škroba, razen esterificiranega in eterificiranega iz tarifne oznake 3505 10 50

                     3505 20

                     Lepila na osnovi škroba ali dekstrina ali drugega modificiranega škroba

                     3809 10

                     Sredstva za dodelavo, nosilci barv za pospeševanje barvanja in fiksiranje barvil ter drugi proizvodi in preparati (npr. sredstva za apreturo in jedkanje), ki se uporabljajo v tekstilni, papirni, usnjarski in podobnih industrijah ter ki niso navedeni ali zajeti na drugem mestu, na osnovi škrobnih snovi

                     3824 60

                     Sorbitol, razen sorbitola iz podštevilke 2905 44

      Spoštovani,
      v čast mi je potrditi prejem vašega pisma z današnjim datumom, v katerem je zapisano:
      „V čast mi je sklicevati se na pogajanja, ki so potekala v duhu evro-sredozemskega časovnega načrta za kmetijstvo (časovnega načrta iz Rabata), ki so ga ministri za zunanje zadeve evro-sredozemskih držav sprejeli 28. novembra 2005, o pospešeni liberalizaciji trgovine s kmetijskimi proizvodi, predelanimi kmetijskimi proizvodi ter ribami in ribiškimi proizvodi ter v skladu s členi 7, 12 in 14(2) Začasnega evro-mediteranskega pridružitvenega sporazuma o trgovini in sodelovanju med Evropsko skupnostjo in njenimi državami članicami na eni strani in Palestinsko osvobodilno organizacijo, ki deluje v imenu Palestinske uprave Zahodnega brega in Gaze (v nadaljnjem besedilu: Palestinska uprava), na drugi strani (v nadaljnjem besedilu: Začasni pridružitveni sporazum), ki je v veljavi od 1. julija 1997 in navaja, da Skupnost in Palestinska uprava postopno določita večjo liberalizacijo, med drugim svoje trgovine s kmetijskimi proizvodi, ki je v interesu obeh strani.

                  A:

                  Pogodbenici sta se dogovorili o naslednjih začasnih spremembah Začasnega pridružitvenega sporazuma:

                              1.

                              Protokol 1 se zamenja z besedilom Priloge I k temu sporazumu v obliki izmenjave pisem, skladno z določbami njegove točke C.

                  B:

                  Pogodbenici sta se dogovorili tudi o naslednjih trajnih spremembah Začasnega pridružitvenega sporazuma:

                              1.

                              člen 4 se nadomesti z naslednjim:
                              „Določbe tega poglavja se uporabljajo za proizvode s poreklom iz Evropske unije ter Zahodnega brega in Gaze, razen za tiste iz poglavij 1 do 24 kombinirane nomenklature (KN) in carinske tarife Palestinske uprave ter tiste iz Priloge 1(1)(ii) k Sporazumu o kmetijstvu GATT. Vendar se to poglavje še naprej uporablja za kemično čisto laktozo z oznako KN 1702 11 00 ter za glukozo in glukozni sirup, ki v suhem stanju vsebuje 99 masnih % glukoze ali več z oznakama KN ex 1702 30 50 in ex 1702 30 90.“

                              2.

                              naslov poglavja 2 se nadomesti z naslednjim:

                              3.

                              člen 11 se nadomesti z naslednjim:
                              „Določbe tega poglavja se uporabljajo za proizvode s poreklom iz Evropske unije ter z Zahodnega brega in iz Gaze iz poglavij 1 do 24 kombinirane nomenklature (KN) in carinske tarife Palestinske uprave ter za tiste iz Priloge 1(1)(ii) k Sporazumu o kmetijstvu GATT, z izjemo kemično čiste laktoze z oznako KN 1702 11 00 ter glukoze in glukoznega sirupa, ki v suhem stanju vsebuje 99 masnih % glukoze ali več z oznakama KN ex 1702 30 50 in ex 1702 30 90, za katere je dajatev prost dostop do trga že odobren v okviru poglavja 1.“

                              4.

                              člen 12 se nadomesti z naslednjim:
                              „Evropska unija in Palestinska uprava postopoma bolje liberalizirata svojo trgovino s kmetijskimi proizvodi, predelanimi kmetijskimi proizvodi ter ribami in ribiškimi proizvodi, ki so v interesu obeh pogodbenic.“

                              5.

                              člen 13 se nadomesti z naslednjim:
                              „1.   Za kmetijske proizvode, predelane kmetijske proizvode ter ribe in ribiške proizvode s poreklom z Zahodnega brega in iz Gaze, navedene v Protokolu 1 o uvozu v Evropsko unijo, veljajo ureditve iz navedenega protokola.
                              2.   Za kmetijske proizvode, predelane kmetijske proizvode ter ribe in ribiške proizvode s poreklom iz Evropske unije, navedene v Protokolu 2 o uvozu v Zahodni breg in Gazo, veljajo ureditve iz navedenega protokola.“

                              6.

                              Doda se člen 23bis:
                              „Začasen umik preferencialov
                              1.   Pogodbenici se strinjata, da sta upravno sodelovanje in pomoč bistvenega pomena za izvajanje preferencialne obravnave in kontrolo nad preferencialno obravnavo, dodeljeno po tem sporazumu, in ponovno potrjujeta svojo zavezanost, da se bosta borili proti nepravilnostim in goljufijam na področju carine in povezanih zadev.
                              2.   Če pogodbenica na podlagi objektivnih informacij ugotovi, da se upravno sodelovanje in pomoč ne zagotavljata in/ali se pojavljajo nepravilnosti ali goljufije v okviru tega sporazuma, lahko zadevna pogodbenica začasno opusti preferencialno obravnavo zadevnih proizvodov v skladu s tem členom.
                              3.   V tem členu nezagotavljanje upravnega sodelovanja/pomoči med drugim pomeni:

                                          (a)

                                          ponavljajoče se nespoštovanje obveznosti preverjanja porekla zadevnih proizvodov;

                                          (b)

                                          stalno zavračanje ali nepotrebno odlašanje pri izvajanju in/ali sporočanju rezultatov naknadnega preverjanja dokazila o poreklu;

                                          (c)

                                          stalno zavračanje ali nepotrebno odlašanje pri pridobivanju pooblastil za izvajanje poizvedb, da bi se preverila verodostojnost dokumentov ali točnost informacij v zvezi z odobritvijo zadevne preferencialne obravnave.

                                    4.   Za namene tega člena se lahko med drugim ugotovijo nepravilnosti ali prevare, kadar brez ustrezne razlage pride do nenadnega povečanja blaga, ki presega ustaljeno raven proizvodne in izvozne zmogljivosti druge pogodbenice in ki je povezano z objektivnimi podatki o nepravilnosti in goljufiji.
                              5.   Pri uporabi začasnih opustitev veljajo naslednji pogoji:

                                          (a)

                                          Pogodbenica, ki na podlagi objektivnih informacij ugotovi, da se upravno sodelovanje ne zagotavlja in/ali se pojavljajo nepravilnosti ali goljufije, brez nepotrebnega odlašanja obvesti Skupni odbor o svojih ugotovitvah skupaj z objektivnimi informacijami ter na podlagi vseh ustreznih informacij in objektivnih ugotovitev začne posvetovanja v okviru Skupnega odbora, da bi se sprejela rešitev, ki bo sprejemljiva za obe pogodbenici.

                                          (b)

                                          Kadar se pogodbenici posvetujeta v okviru Skupnega odbora in se v treh mesecih po obvestilu ne dogovorita o sprejemljivi rešitvi, lahko zadevna pogodbenica začasno opusti preferencialno obravnavo zadevnih proizvodov. O začasni opustitvi je treba takoj poročati Skupnemu odboru.

                                          (c)

                                          Začasne opustitve v okviru tega člena so omejene na potrebne ukrepe za zaščito finančnih interesov zadevne pogodbenice. Veljajo največ šest mesecev in se lahko podaljšajo, če se ob izteku veljavnosti ni nič spremenilo glede pogojev, ki so privedli do prvotne opustitve. O opustitvah se redno posvetuje v okviru Skupnega odbora, zlasti z namenom, da se opustitve prenehajo uporabljati takoj, ko pogoji za njihovo uporabo ne veljajo več.

                                    Vsaka pogodbenica v skladu s svojimi notranjimi postopki objavi (Evropska unija v Uradnem listu Evropske unije) opomine uvoznikom v zvezi z morebitnimi: obvestili iz odstavka 5(a); odločitvijo iz odstavka 5(b); in podaljšanjem ali prenehanjem iz odstavka 5(c).“

                              7.

                              Protokol 2 in njegovi prilogi se zamenjata z besedilom iz Priloge II k temu sporazumu v obliki izmenjave pisem.

                              8.

                              Začasnemu pridružitvenemu sporazumu se doda Skupna izjava o sanitarnih in fitosanitarnih ali tehničnih ovirah pri trgovanju iz Priloge III k temu sporazumu v obliki izmenjave pisem.

                  C.

                  Pogodbenici sta se dogovorili o naslednjih dodatnih določbah:

                              1.

                                          (a)

                                          Začasne spremembe iz točke A veljajo za obdobje 10 let od začetka veljavnosti tega sporazuma v obliki izmenjave pisem. Vendar lahko Skupni odbor glede na prihodnji razvoj gospodarstva na Zahodnem bregu in v Gazi razmisli o morebitnem podaljšanju obdobja veljavnosti teh sprememb. Skupni odbor sprejme tako odločitev najkasneje eno leto pred iztekom desetletnega obdobja, kot je predvideno s tem sporazumom v obliki izmenjave pisem.

                                          (b)

                                          Evropska unija in Palestinska uprava se sestaneta pet let po datumu začetka veljavnosti tega sporazuma v obliki izmenjave pisem, da v skladu s ciljem iz člena 12 Začasnega pridružitvenega sporazuma obravnavata možnost medsebojnega dodeljevanja nadaljnjih trajnih trgovinskih koncesij za kmetijske proizvode, predelane kmetijske proizvode ter ribe in ribiške proizvode.

                                          (c)

                                          Izhodišče za prihodnja vzajemna pogajanja so konsolidirane koncesije Začasnega pridružitvenega sporazuma, ki so navedene v Prilogah II in IV k temu sporazumu v obliki izmenjave pisem.

                                          (d)

                                          Predpostavlja se, da so lahko trgovinski pogoji, ki jih Evropska unija odobri kot rezultat prihodnjih pogajanj, manj ugodni od tistih, ki se odobrijo na podlagi tega sporazuma v obliki izmenjave pisem.

                              2.

                              Člen 7(1) Začasnega pridružitvenega sporazuma ne velja, dokler se ne začnejo uporabljati začasne spremembe iz točke A tega sporazuma v obliki izmenjave pisem.

            Ta sporazum v obliki izmenjave pisem začne veljati prvi dan tretjega meseca po datumu deponiranja zadnje listine o odobritvi.“
      V čast mi je potrditi, da se Palestinska uprava strinja z vsebino vašega pisma.
      Sprejmite izraze mojega globokega spoštovanja.
      Done at Brussels,
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Fait à Bruxelles, le
      Fatto a Bruxelles, addì
      Briselē,
      Priimta Briuselyje,
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Întocmit la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         For the Palestinian Authority
         За Палестинската администрация
         Por la Autoridad Palestina
         Za palestinskou samosprávu
         For Den Palæstinensiske Myndighed
         Für die Palästinensische Behörde
         Palestiina omavalitsuse nimel
         Για την Παλαιστινιακή Αρχή
         Pour l'Autorité palestinienne
         Per l'Autorità palestinese
         Palestīniešu pašpārvaldes vārdā –
         Palestinos Administracijos vardu
         A Palesztin Hatóság részéről
         Għall-Awtorità Palestinjana
         Voor de Palestijnse Autoriteit
         W imieniu Autonomii Palestyńskiej
         Pela Autoridade Palestiniana
         Pentru Autoritatea Palestiniană
         V mene Palestínskej samosprávy
         Za Palestinsko upravo
         Palestiinalaishallinnon puolesta
         För den palestinska myndigheten

         (1)  UL L 299, 16.11.2007, str. 1.

         (2)  Oznake KN iz Uredbe (ES) št. 948/2009 (UL L 287, 31.10.2009, str. 1).

         (3)  Ne glede na pravila za izvajanje kombinirane nomenklature se šteje, da ima besedilo za poimenovanje proizvodov samo indikativno vrednost, pri čemer je preferencialna shema v okviru te priloge določena z uporabo oznak KN. Če je pred oznakami KN naveden „ex“, se preferencialna shema določi s skupno uporabo oznake KN in ustreznega poimenovanja.

         (4)  Znižanje dajatve se uporablja le za carine ad valorem. Vendar se za proizvod, ki ustreza tarifni podštevilki 1509 10, znižanje dajatve uporablja za posebno dajatev.